На основу чл. 20 став 1. тачка 7. и члана 6. Закона о локалној самоуправи („Сл. Гласник РС“ бр. 129/2007, 83/2014 – др. закон, 101/2016 – др. закон,47/2018 и 111/2021 – др. закон) и члана 40. став 1. тачка 6. Статута општине Димитровград („Сл. лист Општине Димитровград“ бр. 6/19), Скупштина Општине Димитровгад на седници дана \_\_\_\_\_\_\_\_\_\_\_\_. године, доноси

ПРОГРАМ ПОДРШКЕ ГРАЂАНИМА У КРИЗНИМ СИТУАЦИЈАМА

*Предмет*

Овом одлуком се утврђују циљеви, садржај програма и намена планираних средстава, као и праћење реализације пројеката обнове које се реализују по овом програму.

Програм подршке грађанима у кризним ситуацијама има за циљ да ублажи последице изненадних и нежељених догађаја по имовину грађана која се може сматрати имовином од великог/пресудног...значаја за живот и рад у руралном подручјима општине.

Кризна ситуација у смислу ове одлуке је стање које је изазвано непланираним и непожељним/неповољним догађајем, а не односи се на околности које се уређују посебним прописима о ванредним ситуацијама, у ширем смислу.

Имовина од великог/пресудног значаја за живот и рад грађана јесу некретнине за становање, без обзира да ли власник или неко други станује тамо, као и покретна и непокретна имовина која служи за обављање основне или допунске делатност власника.

Догађајем који је изазвао нежељене последице/штету сматра се сваки догађај који није планиран, није директно изазван од власника или другог лица које се може утврдити, није последица ширих околности из става 3 и који је изазвао трајну штету на имовини која онемогућава коришћење те имовине у сврху у којој је коришћена пре догађаја.

*Садржај и намена средстава*

Средства су намењена подршци грађанима за отклањање последица штете настале у кризним ситуацијама у текућој и претходној години.

Средства се као наменска додељују власнику предметне имовине за набавку материјалних добара и услуга, у циљу отклањања последица нежељеног догађаја.

Отклањањем последица или санацијом штете се подразумева улагање у поправку оштећене имовине до нивоа да постане употребљива или набавку исте или сличне имовине која је употребљива на исти начин као пре штете.

Општина суфинансира улагања из претходног става у висини од \_\_\_% укупног улагања, максимално до \_\_\_\_\_\_\_\_\_\_\_ динара.

Средства се не могу одобрити за улагања која могу бити покривена од накнаде штете од осигуравајућег друштва, уколико је имовина осигурана.

*Корисници средстава*

Корисници средстава по овом програму могу бити становници општине са сталним местом боравка или власници непокретне имовине у општини који обављају привредну или пољопривредну делатност у општини.

Корисник средстава се, по одобрењу помоћи за улагање у оштећену имовину, обавезује да исту неће отуђити у периоду од 3 година и да неће мењати место становања, односно обавељање делатности у општини, зависно по ком основу из претходног става је остварио услов за помоћ.

*Начин пријављивања*

Пријаве се подносе у писаном облику Општинској управи уз следећу документацију:

* Пријава која садржи личне податке подносиоца у слободној форми
* Извод из катастра непокретности о предметној имовини или друга врста исправа ако се ради о покретној имовини
* Очитана лична карта
* Записник надлежног органа о насталој штети
* Процена настале штете од стране лиценцираног проценитеља

*О б р а з л о ж е њ е*

*Број: \_\_\_\_\_\_\_\_\_\_\_\_\_\_\_\_\_\_*

*У Димитровграду \_\_\_\_\_\_\_\_\_\_*

*СКУПШТИНА ОПШТИНЕ ДИМИТРОВГРАД*

*ПРЕДСЕДНИК*